'n Gesprek met my jeugdige self deur Magrieta | Bydraes | Woes - Kreatiewe platform vir Afrikaans
Titel: 'n Gesprek met my jeugdige self
Aantal woorde: 212
Vanoggend toe ek lees; "'n gesprek met jouself op twintig," het dit dadelik my kop aan die dink gesit. Wat sou ek vir myself op twee en twintig te sê gehad het, met die insig wat ek nou het. Ek sê doelbewus twee en twintig. Daardie tyd was baie meisies reeds getroud, of verloof, of het op troue gestaan. Sommige was ma's teen daardie tyd. Op twee en twintig het ek eers ontsnap uit my kokon van siek wees en van altyd moeg wees.
Daar is baie dinge wat ek vir myself sou kon sê, soos ruk jou reg 'girl', jy is nou nie meer siek nie, kry selfvertroue, haal in dit wat jy in die verlede gemis het. Werk harder bewys jouself. Agter os kom ook in die kraal.
Dalk sou ek net een ding sê: Vind jou passie en dit wat jou werklik gelukkig maak. Of dit klein en onbelangrik is, maak nie saak, solank dit wat jy doen, jy is en nie omdat jy dink jy behoort dit so te doen nie. Dalk sou dit berge stres kon verhoed en die selfvertroue nie elke keer 'n taai klap kry nie.
Nou weet ek beter, vir elke mens is daar iewers plek en 'n talent jy moet dit net vind.
Lees ander gorrelstukke deur Magrieta
Ditsem Girl, jy praat groot waarheid van 'n les op die harde manier geleer! Baie dankie vir jou waardevolle bydrae!
dit sou wonderlik wees as mens die tyd kon terug draai met vandag se wysheid, maar aan die anderkant sou ons dan nie die mens gewees het was ons vandag is nie.. Alles gebeur mos maar met n doel en is in Sy hand... Dankie vir die deel
5 jaar 3 maande 3 weke 2 dae 8 ure oud
So moet ons nie wonder oor hoekoms en waaroms nie en slegs Boontoe en vorentoe kyk want aan die verlede kan ons zero doen, maar hoe ons Sy pad van nou af stap, hang van onsself af.